stanford-oval/wikipedia huggingface dataset:
รัก-ออกแบบไม่ได้

| รัก-ออกแบบไม่ได้ |
| --- | --- |
ใบปิดภาพยนตร์
กำกับ: ภิญโญ รู้ธรรม
เขียนบท: บทฉบับร่าง : ยุทธเลิศ สิปปภาค บทภาพยนตร์ : วาณิช จรุงกิจอนันต์ ยุทธนา มุกดาสนิท
อำนวยการสร้าง: ยุทธนา มุกดาสนิท
นักแสดงนำ: ทาทา ยัง   เรย์ แมคโดนัลด์   ชาคริต แย้มนาม   มนัสวี กฤตานุกูลย์   ศรีพรรณ ชื่นชมบูรณ์   เพ็ญพักตร์ ศิริกุล   คมสัน นันทจิต
กำกับภาพ: วันชัย เล่งอิ๊ว
ตัดต่อ: สุนิตย์ อัศวินิกุล
ดนตรีประกอบ: สราวุธ เลิศปัญญานุช
บริษัทผู้สร้าง: จีเอ็มเอ็ม พิคเจอร์ 
ผู้จัดจำหน่าย: จีดีเอช
วันฉาย: 30 ตุลาคม พ.ศ. 2541
ความยาว: 108 นาที
ประเทศ: ไทย
ภาษา: ไทย
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
| รัก-ออกแบบไม่ได้ |
| --- | --- |

ประเภท: ดราม่า โรแมนติก
สร้างโดย: พ.ศ. 2559 : เก้ง กวาง แก๊ง
เขียนโดย: บทประพันธ์ : สกล วงษ์สินธุ์วิเสส, ภัทรวลัย วงษ์สินธุ์วิเสส, ฤทธิไกล กาญจนวิภู
กำกับโดย: พ.ศ. 2559 : เอกสิทธิ์ ตระกูลเกษมสุข
แสดงนำ: พ.ศ. 2559 : จิรายุ ละอองมณี วิโอเลต วอเทียร์ สุภัสสรา ธนชาต ธนภพ ลีรัตนขจร อรัชพร โภคินภากร
ผู้ประพันธ์ดนตรีแก่นเรื่อง: พ.ศ. 2559 : รักโลกาภิวัฒน์ - เก้า จิรายุ แค่เธอรักฉัน - แบมแบม The Voice
จำนวนตอน: พ.ศ. 2559 : 26 ตอน
การผลิต
ผู้อำนวยการผลิต: พ.ศ. 2559 : วรฤทธิ์ ไวยเจียรนัย
ผู้อำนวยการสร้าง: พ.ศ. 2559 : สายทิพย์ มนตรีกุล ณ อยุธยา
ความยาวตอน: พ.ศ. 2559 :
ออกอากาศ
เครือข่าย: จีเอ็มเอ็ม 25 , Netflix
ออกอากาศ: 30 พฤศจิกายน พ.ศ. 2559 – 23 กุมภาพันธ์ พ.ศ. 2560
รัก-ออกแบบไม่ได้ (อังกฤษ: O-Negative) เป็นภาพยนตร์ไทยแนวดราม่า โรแมนติก ที่ออกฉายในปี พ.ศ. 2541 กำกับโดย ภิญโญ รู้ธรรม จากบทภาพยนตร์ของวาณิช จรุงกิจอนันต์ และยุทธนา มุกดาสนิท เป็นเรื่องราวเกี่ยวกับ นักศึกษาคณะมัณฑนศิลป์ มหาวิทยาลัยศิลปากร นำแสดงโดย ทาทา ยัง เรย์ แมคโดนัลด์ ชาคริต แย้มนาม มนัสวี กฤตานุกูลย์ ศรีพรรณ ชื่นชมบูรณ์ เพ็ญพักตร์ ศิริกุล คมสัน นันทจิต
เดิมบทภาพยนตร์ฉบับร่าง ชื่อ O-Negative เขียนโดยยุทธเลิศ สิปปภาค ซึ่งนำไปเสนอและขายลิขสิทธิ์ให้แกรมมีฟิล์ม แต่ยุทธเลิศ สิปปภาคกลับไม่ได้เขียนบทและสร้างภาพยนตร์เรื่องนี้ จึงไม่ได้รับเครดิต
นิตยสารมูวี่ไทม์ วิจารณ์ไว้ว่า "รัก-ออกแบบไม่ได้ ถือเป็นหนังไทยที่ทำออกมาดี ไม่ได้มีเรื่องราวแปลกใหม่อะไร แต่หนังนำเสนอออกมาได้อย่างน่าสนใจ ดึงความสนใจได้ตั้งแต่ต้นจนจบ"
ต่อมาทางช่อง จีเอ็มเอ็ม 25 ได้นำกลับมาสร้างในรูปแบบของละครโทรทัศน์ในปี  พ.ศ. 2559 โดยได้มีการปรับเนื้อหาให้ร่วมสมัยพร้อมกับเพิ่มตัวละครเข้ามา 
นำแสดงโดย จิรายุ ละอองมณี , วิโอเลต วอเทียร์ , สุภัสสรา ธนชาต , ธนภพ ลีรัตนขจร, อรัชพร โภคินภากร ออกอากาศทุกวันพุธ-พฤหัสบดี เวลา 20.00 น. เริ่มตอนแรกวันพุธที่ 30 พฤศจิกายน พ.ศ. 2559-วันพฤหัสบดีที่ 23 กุมภาพันธ์ พ.ศ. 2560
เรื่องย่อ

ภาพยนตร์เรื่องนี้เล่าเกี่ยวกับความรักระหว่างเพื่อนในกลุ่ม ทั้งแบบความรักแบบเพื่อน และความรักแบบหนุ่มสาว การพัฒนาความสัมพันธ์จากเพื่อน ไปเป็นคนรัก
ปริม (ทาทา ยัง), อาร์ท (เรย์ แม็คโดนัลด์), ปืน (ชาคริต แย้มนาม), ฝุ่น (มนัสวี กฤตานุกูลย์) และ ชมพู่  (ศรีพรรณ ชื่นชมบูรณ์) เป็นเพื่อนสนิทที่อยู่ในกลุ่มที่เรียกชื่อว่า โอเนกาทีฟ เนื่องจากสมาชิกในกลุ่มทั้งห้าคน ต่างมีหมู่เลือดกรุ๊ป O เหมือนกัน แต่ปริม กับ ฝุ่นเท่านั้นที่มี Rh ลบ
เรื่องย่อละคร

O-Negative (โอเนกาทีฟ) รักออกแบบไม่ได้ เป็นเรื่องราวความสัมพันธ์ของเพื่อนรักในรั้วมหาวิทยาลัยที่มีกรุ๊ปเลือดเดียวกัน นั่นก็คือกรุ๊ปเลือดโอ ซึ่งในกลุ่มจะมี อาร์ท (เก้า-จิรายุ ละอองมณี), ปริม (วี-วิโอเลต วอเทียร์), ฝุ่น (เก้า-สุภัสสรา ธนชาต), ปืน (ต่อ-ธนภพ ลีรัตนขจร) และ ชมพู่ (ก้อย-อรัชพร โภคินภากร) ซึ่งชมพู่เป็นคนตั้งชื่อกลุ่มที่มีเพื่อนทั้ง 5 คนว่า เพื่อนกลุ่มโอ เด็กทั้ง 5 คนต่างคนก็ต่างนิสัย ต่างฐานะ และต่างที่มา แต่ทั้ง 5 คนเริ่มต้นออกแบบความสัมพันธ์ ด้วยความตั้งใจและความรู้สึกที่ดีต่อกัน โดยเฉพาะนิสัยความรักเพื่อนที่ทั้ง 5 คนที่เหมือนกัน
นักแสดง

| ปี | พ> ศ. 2541 | พ> ศ. 2559 |
| --- | --- | --- |
| รูปแบบการสร้าง | ภาพยนตร์ | ละคร ช่อง จีเอ็มเอ็ม 25 , เน็ตฟลิกซ์ |
| บทการแสดง | วาณิช จรุงกิจอนันต์ ยุทธนา มุกดาสนิท | สกล วงษ์สินธุ์วิเสส ภัทรวลัย วงษ์สินธุ์วิเสส ฤทธิไกร กาญจนวิภู |
| กำกับการแสดง | ภิญโญ รู้ธรรม | เอกสิทธิ์ ตระกูลเกษมสุข |
| อาจณรงค์ วงษ์สินธุ์วิเสส (อาร์ท) | เรย์ แม็คโดนัลด์ | จิรายุ ละอองมณี |
| ปริม รัชชุศานติ (ปริม) | ทาทา ยัง | วิโอเลต วอเทียร์ |
| กิรดี วาณิชยกุล (ฝุ่น) | มนัสวี กฤตานุกูลย์ | สุภัสสรา ธนชาต |
| ยุทธการ กาญจนวิภู (ปืน) | ชาคริต แย้มนาม | ธนภพ ลีรัตนขจร |
| พิมพ์สุดา มาศะวิสุทธิ์ (ชมพู่) | ศรีพรรณ ชื่นชมบูรณ์ | อรัชพร โภคินภากร |
| โก๋ | คมสัน นันทจิต | พงศ์พิชญ์ ปรีชาบริสุทธิ์กุล |
| อ้วน | ชยาภรณ์ บุนนาค | ภูมิ รังษีธนานนท์ |
| องอาจ | ธารวิท จิตต์ใจ | ภัทร เอกแสงกุล |
| น้าดวง | สาวิตรี พุทธคยา | ซินดี้ เบอร์บริดจ์ |
| แม่ปริม | เพ็ญพักตร์ ศิริกุล | อาภาศิริ นิติพน |
| พ่อปริม |  | ขจรศักดิ์ รัตนนิสสัย |
| พ่อฝุ่น | ธนภัทร สีงามรัตน์ | ศุกล ศศิจุลกะ |
| แม่ฝุ่น | ทอรุ้ง จรุงกิจอนันต์ | เกรซ มหาดำรงค์กุล |
| แม่ชมพู่ |  | พุทธชาด พงศ์สุชาติ |
| พ่อชมพู่ |  | ณัฐพงษ์ สมรรคเสวี |
| แม่ปืน | ดวงดาว จารุจินดา | สุปราณี เจริญผล |
| พ่อปืน | ประโภชน์ มะยุระ | พลวัฒน์ มนูประเสริฐ |
| แม่อาร์ท |  | กาญจนาพร ปลอดภัย |
| อาจารย์วิชิต | วาณิช จรุงกิจอนันต์ | ยุทธนา บุญอ้อม |
| อาจารย์อ้อย |  | นภาพร ไตรวิทย์วารีกุล |
| อาจาร์แพท |  | ปวีณ์นุช แพ่งนคร |
| อาจารย์บัดดี้ |  | เดวิด อัศวนนท์ |
| เมฆินทร์ | สิรนัท รัชชุศานติ | ธนกร โพธิ์วิจิตร |
| ส้มโอ |  | อาภัสรา เลิศประเสริฐ |
| โบ้ |  | ชวลิต ศรีมั่นคงธรรม |
| ตั้ม |  | มารุต ชื่นชมบูรณ์ |
| ขวัญ |  | โนแอล กลิ่นเนียม |
| นิด | ทรงสิทธิ์ รุ่งนพคุณศรี | สุธน บู่สามสาย |
| ไกด์ |  | นิธิพงษ์ พลจันทร์ |
| พ่อองอาจ | อรุณ วัชรสวัสดิ์ | - |
| แม่องอาจ | กุมารี ชินวัตร | - |
| น้าบ.ก. | ดวงกมล ลิ่มเจริญ | - |
| คณบดี | เกริกเกียรติ พันธุ์พิพัฒน์ | - |
เพลงประกอบภาพยนตร์

พ.ศ. 2540
รักโลกาภิวัฒน์ ขับร้องโดย ภิญโญ รู้ธรรม
รักโลกาภิวัฒน์ ขับร้องโดย ชาคริต แย้มนาม
แค่เธอรักฉัน ขับร้องโดย ทาทา ยัง
เพ้อ
คงสักวัน
ไม่กลัวอยู่แล้ว
เพลงประกอบละคร

พ.ศ. 2559
รักโลกาภิวัฒน์ ขับร้องโดย SLEEP RUNWAY
เพ้อ feat. ธนภพ ลีรัตนขจร ขับร้องโดย วิโอเลต วอเทียร์
คงสักวัน
ไม่กลัวอยู่แล้ว
แค่เธอรักฉัน ขับร้องโดย แบมแบม นิวิรินทร์
รางวัล

รางวัลพระราชทานพระสุรัสวดี ประจำปี พ.ศ. 2541
บทภาพยนตร์ดัดแปลงยอดเยี่ยม
กำกับภาพยอดเยี่ยม
รางวัลภาพยนตร์แห่งชาติ สุพรรณหงส์ ครั้งที่ 8 ประจำปี พ.ศ. 2541
ภาพยนตร์ยอดเยี่ยม
ผู้กำกับยอดเยี่ยม - ภิญโญ รู้ธรรม
นักแสดงนำชายยอดเยี่ยม - เรย์ แมคโดนัลด์ (ชาคริต แย้มนาม ก็เข้าชิงในสาขาเดียวกัน)
นักแสดงนำหญิงยอดเยี่ยม - ทาทา ยัง (มนัสวี กฤตานุกูลย์  เข้าชิงในสาขาเดียวกัน)
นักแสดงประกอบชายยอดเยี่ยม- คมสัน นันทจิต
นักแสดงประกอบหญิงยอดเยี่ยม - เพ็ญพักตร์ ศิริกุล (เข้าชิง), ศรีพรรณ ชื่นชมบูรณ์  (เข้าชิง)
บทภาพยนตร์ยอดเยี่ยม
รางวัลชมรมวิจารณ์บันเทิง ครั้งที่ 7 ประจำปี พ.ศ. 2541
ภาพยนตร์ยอดเยี่ยม
นักแสดงนำชายยอดเยี่ยม - เรย์ แมคโดนัลด์
นักแสดงนำหญิงยอดเยี่ยม - ทาทา ยัง
นักแสดงประกอบหญิงยอดเยี่ยม - ศรีพรรณ ชื่นชมบูรณ์
แหล่งข้อมูลอื่น

เว็บไซต์ ไม่เป็นทางการ
หนังดี
ใบปิดภาพยนตร์ เก็บถาวร 2007-09-27 ที่ เวย์แบ็กแมชชีน
O-Negative รักออกแบบไม่ได้ (2016) ที่สยามโซน
เรื่องย่อละครO-Negative รักออกแบบไม่ได้ (2559) manager.com เก็บถาวร 2016-12-19 ที่ เวย์แบ็กแมชชีน
เรื่องย่อละครO-Negative รักออกแบบไม่ได้ (2559) เก็บถาวร 2016-12-06 ที่ เวย์แบ็กแมชชีน
เรื่องย่อละครO-Negative รักออกแบบไม่ได้ (2559) gmm25.com เก็บถาวร 2016-12-02 ที่ เวย์แบ็กแมชชีน
linetv O-Negative รักออกแบบไม่ได้ (2559) เก็บถาวร 2020-12-05 ที่ เวย์แบ็กแมชชีน
| ด ค กรางวัลภาพยนตร์แห่งชาติ สุพรรณหงส์ สาขาภาพยนตร์ยอดเยี่ยม |
| --- | --- |
2534–2550:  เวลาในขวดแก้ว (2534)  อนึ่ง คิดถึงพอสังเขป (2535)  คนแซ่ลี้ (2536)  กาลครั้งหนึ่งเมื่อเช้านี้ (2538)  โลกทั้งใบให้นายคนเดียว (2538)  เสียดาย 2 (2539)  2499 อันธพาลครองเมือง (2540)  รัก-ออกแบบไม่ได้ (2541)  นางนาก (2542)  มนต์รักทรานซิสเตอร์ (2544)  15 ค่ำ เดือน 11 (2545)  คืนบาป พรหมพิราม (2546)  โหมโรง (2547)  มหา'ลัยเหมืองแร่ (2548)  ก้านกล้วย (2549)  รักแห่งสยาม (2550) 
2551–2575:  วันเดอร์ฟูลทาวน์ (2551)  รักที่รอคอย (2552)  ชั่วฟ้าดินสลาย (2553)  ลัดดาแลนด์ (2554)  Home ความรัก ความสุข ความทรงจำ (2555)  ตั้งวง (2556)  ภวังค์รัก (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  ดาวคะนอง (2559)  ฉลาดเกมส์โกง (2560)  มะลิลา (2561)  (2562) โควิด-19  ที่ตรงนั้น มีฉันหรือเปล่า (2563)  ร่างทรง (2564)  วันสุดท้าย..ก่อนบายเธอ (2565)  สัปเหร่อ (2566)
ปริตา ไชยรักษ์

| ปริตา ไชยรักษ์ป> ม. |
| --- | --- |
เกิด: 4 มกราคม พ.ศ. 2539 (29 ปี) ปริตา ไชยรักษ์ จังหวัดนครปฐม ประเทศไทย
ส่วนสูง: 165 เซนติเมตร
อาชีพ: นักแสดง
ปีที่แสดง: 2556 – ปัจจุบัน
ผลงานเด่น: เมย์ จากละคร เกิดเป็นกา (2560)  พิมพ์พลอย (พิมพ์) จากละคร สุดรักสุดดวงใจ (2560)  วรรณา จากละคร แม่อายสะอื้น (2561)   มะหมิว จากละคร รักปรุงรส (2561)   แคทรียา(แคท) จากละคร ไฮโซสะออน (2561)   นันทิยา จากละคร คุณหนูเรือนเล็ก (2561)   โบตั๋น จากละคร จันทร์กระจ่างที่กลางทุ่ง (2562)   พวงแพร จากละคร พรายสังคีต (2563)   มะเมี๊ยะ จากละคร ธิดาวานร (2564)   อาจู จากละคร ชาติพยัคฆ์ คมนักเลง (2565)
สังกัด: ช่อง 7 HD (2557 – ปัจจุบัน)
ปริตา ไชยรักษ์ ชื่อเล่น น้ำฝน (เกิด 4 มกราคม พ.ศ. 2539) เป็นนักแสดงชาวไทย ปัจจุบันเป็นนักแสดงในสังกัดช่อง 7 HD
ประวัติ

ปริตา ไชยรักษ์ เป็นชาวจังหวัดนครปฐม เกิดเมื่อวันที่ 4 มกราคม พ.ศ. 2539 เริ่มเข้าสู่วงการบันเทิงจากการประกวดมิสทีนไทยแลนด์ในปี 2011 และเข้ารอบ 15 คนสุดท้าย พ่วงด้วยตำแหน่ง สาวผิวสวยไร้รอยสิว ปริตา สำเร็จการศึกษาระดับมัธยมศึกษาตอนปลาย สาย ศิลป์ - คำนวณ ที่โรงเรียนนักบุญเปโตร อำเภอสามพราน จังหวัดนครปฐม  ปัจจุบันจบการศึกษา ที่ วิทยาลัยนิเทศศาสตร์ มหาวิทยาลัยรังสิต สาขาวิชาการภาพยนตร์และวีดีทัศน์
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องมีเดียชาแนล
| ปี | เรื่อง | บทบาท |
| --- | --- | --- |
| 2556 | สูตรรักพลิกล็อก | เมย์ |
ละครโทรทัศน์ทั้งหมดด้านล่างนี้ออกอากาศทางช่อง 7HD
| พ> ศ. | เรื่อง | บทบาท |
| --- | --- | --- |
| 2557 | รักเต็มบ้าน | เเป้งร่ำ |
| 2558 | จับกัง | หมวย |
| 2559 | เเฝดล่องหน | จามจุรี |
| 2559 | เทพธิดาป่าคอนกรีต | ใยไหม |
| 2560 | เกิดเป็นกา | เมย์ |
| 2560 | สุดรักสุดดวงใจ | พิมพ์พลอย (พลอย) |
| 2561 | เเม่อายสะอื้น | วรรณา |
| 2561 | รักปรุงรส | มะหมิว |
| 2561 |  ไฮโซสะออน | เเคทรียา (เเคท) |
| 2561 | คุณหนูเรือนเล็ก | นันทิยา (นัน) |
| 2561 |  กองพัน รักลั่นฟ้า | ใบตอง |
| 2562 | จันทร์กระจ่างที่กลางทุ่ง | โบตั๋น |
| 2562 | ยามป่วนกวนหัวใจ | ซูกัส |
| 2563 | สายสืบกุ๊กกุ๊กกู๋ | นิ้วก้อย |
| 2563 | พรายสังคีต | พวงเเพร |
| 2563 | ฟ้ามีตะวัน | จีน่า |
| 2564 | ฟ้า หิน ดิน ทราย | พิมพ์จันทร์ |
| 2564 | กองป่วนก๊วนเหลือเชื่อ | ใบเตย |
| 2564 | ธิดาวานร | มะเมี๊ยะ |
| 2565 | ชาติพยัคฆ์ คมนักเลง | อาจู |
| 2566 | ผู้ใหญ่ซ่ากับยาใจ | ครูพิ้งพลอย (รับเชิญ) |
| 2566 | เภตรานฤมิต | ปทุม |
| 2567 |  เเผนลวงบ่วงมารยา | คาร่า / ดาวเสาร์ |
| 2567 | ไฟน้ำค้าง | อุษา (ษา) |
| 2568 | เมืองเเก้ว |  |
| 2568 | กุหลาบเล่นไฟ | ดอกเเก้ว |
ผลงาน > ละครสั้น

| ปี | เรื่อง | บทบาท |
| --- | --- | --- |
| 2557 | ฟ้ามีตา ตอน...ท้อง-ไม่ท้อง |  |
| 2558 | ฟ้ามีตา ตอน...คนอวดนม |  |
| 2559 | ฟ้ามีตา ตอน...โตแล้วทำอะไรก็ได้ |  |
| 2559 | ฟ้ามีตา ตอน...สยอง | นันทพักตร์ |
| 2559 | ฟ้ามีตา ตอน...ผมของใคร | นาริน |
| 2559 | ฟ้ามีตา ตอน...พยานที่เหลือแค่...ลมหายใจ | หมวย |
| 2560 | ฟ้ามีตา ตอน...คุณแม่วัยโจ๋ ท้องโตไม่มีใครรับ |  |
| 2561 | ฟ้ามีตา ตอน...แม่ที่น่ารังเกียจ | แก้วตา |
| 2565 | ฟ้ามีตา ตอน...ใครผิด | เดียร์ |
| 2565 | ฟ้ามีตา ตอน...เรื่องที่คาดไม่ถึง | ผึ้ง |
| 2566 | ฟ้ามีตา ตอน...โป๊ะแตก | นงค์ |
| 2566 | ฟ้ามีตา ตอน...สุดท้ายก็ไม่เหลือใคร | มด |
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

สาวมิสทีนน้องใหม่7สีอีกคน" น้ำฝน ปริตา ไชยรักษ์ " ดาราเจเนอเรชั่นใหม่
"หมอชิตสะกิดดาว"
ปริตา ไชยรักษ์ ที่อินสตาแกรม
นางนพมาศ

สตรีแต่งกายเป็นนางนพมาศ ในงานประเพณียี่เป็ง จังหวัดเชียงใหม่ พ.ศ. 2548
นางนพมาศ หรือ เรวดีนพมาศ หรือ ท้าวศรีจุฬาลักษณ์ เป็นสตรีที่ปรากฏอยู่ใน เรื่องนางนพมาศ หรือ ตำรับท้าวศรีจุฬาลักษณ์ ที่อ้างอิงว่าถูกรจนาขึ้นตั้งแต่สมัยกรุงสุโขทัย มีเนื้อความว่านางนพมาศบอกเล่าถึงความเป็นไปภายในรัฐสุโขทัยว่ามีความเจริญรุ่งเรืองสมบูรณ์พูนสุขนานัปการ ในรัฐมีคนต่างชาติต่างภาษาและศาสนาอาศัยอยู่ร่วมกัน และเรื่องที่เด่นที่สุดคือการที่นางประดิษฐ์กระทงขึ้นมา จนนางนพมาศได้กลายเป็นสัญลักษณ์ของประเพณีลอยกระทง กล่าวกันว่านางนพมาศมีรูปโฉมงดงาม ในยุคหลังเมื่อคราเทศกาลลอยกระทงก็มีการประกวดประขันนางนพมาศสืบมา
อย่างไรก็ตามได้มีข้อสงสัยเกี่ยวกับการมีตัวตนจริงของนางนพมาศ มีนักประวัติศาสตร์หลายท่าน เช่น สมเด็จกรมพระยาดำรงราชานุภาพ, นิธิ เอียวศรีวงศ์ และสุจิตต์ วงษ์เทศ เห็นว่าเรื่องนางนพมาศนั้นเป็นเพียงเรื่องที่แต่งขึ้นช่วงต้นกรุงรัตนโกสินทร์เท่านั้นเอง
ประวัติ

ใน เรื่องนางนพมาศ หรือ ตำรับท้าวศรีจุฬาลักษณ์ ระบุว่า นางนพมาศเป็นธิดาของพราหมณ์ในราชสำนักสมัยกรุงสุโขทัย รับราชการเป็นพระปุโรหิตตำแหน่งพระศรีมโหสถ ยศกมเลศครรไลหงส์ พงศ์มหาพฤฒาจารย์ กับมารดาชื่อนางเรวดี นางนพมาศจึงมีอีกชื่อหนึ่งว่า เรวดีนพมาศตามนามมารดา ต่อมาบิดามารดาของนางได้ถวายตัวนางแก่พระร่วงเจ้า (บางแห่งว่าคือพญารามราช บ้างว่าเป็น พญาเลอไท) และเลื่อนเป็นพระสนมเอกในตำแหน่งท้าวศรีจุฬาลักษณ์ เนื่องด้วยคิดค้นประดิษฐ์กระทงรูปดอกบัวในพระราชพิธีจองเปรียงเป็นที่ถูกพระราชหทัยพระร่วงเจ้า
ดูเพิ่ม

วันลอยกระทง
เรื่องนางนพมาศ หรือ ตำรับท้าวศรีจุฬาลักษณ์
สมเด็จกรมพระยาดำรงราชานุภาพ
เด็กหญิงที่เข้าประกวดหนูน้อยยี่เป็ง (นางนพมาศรุ่นเด็ก) ที่จังหวัดเชียงใหม่ ปี พ.ศ. 2548
กรรณ สวัสดิวัตน์ ณ อยุธยา

| กรรณ สวัสดิวัตน์ ณ อยุธยา |
| --- | --- |
เกิด: กรรณ สวัสดิวัตน์ ณ อยุธยา 13 กุมภาพันธ์ พ.ศ. 2535 (32 ปี) นนทบุรี ประเทศไทย
ชื่ออื่น: ปืน
ศิษย์เก่า: มหาวิทยาลัยศิลปากร
อาชีพ: นักแสดง นายแบบ
ญาติ: หม่อมราชวงศ์ถนัดศรี สวัสดิวัตน์ (ปู่)
กรรณ สวัสดิวัตน์ ณ อยุธยา (เกิด 13 กุมภาพันธ์ พ.ศ. 2535) เป็นนักแสดงและนายแบบชาวไทย โด่งดังจากการรับบท ชายเล็ก หรือ ท่านชายดนัยวัฒนา จากละครพีเรียดเรื่อง รัตนาวดี และ วิน จากละครซีรีส์เรื่อง ไดอารีตุ๊ดซีส์ เดอะซีรีส์ ซีซั่น 2
ประวัติและการศึกษา

กรรณเกิดเมื่อวันที่ 13 กุมภาพันธ์ พ.ศ. 2535 มีชื่อเล่นว่า ปืน เป็นบุตรคนที่ 2 ในบรรดาพี่น้อง 4 คนของ หม่อมหลวงเพิ่มวุทธ์ สวัสดิวัตน์ หรือคุณจิ๋ว ซึ่งเป็นบุตรชายของ หม่อมราชวงศ์ถนัดศรี สวัสดิวัตน์ ศิลปินแห่งชาติ และเป็นหลานลุงของ หม่อมหลวงศิริเฉลิม สวัสดิวัตน์ หรือ คุณหมึกแดง นักชิมอาหารชื่อดัง รวมถึงเป็นหลานอาของ หม่อมหลวงภาสันต์ สวัสดิวัตน์ หรือ คุณอิ๊งค์ นักชิมอาหารชื่อดังอีกเช่นกันเจ้าของนามปากกา ปิ่นโตเถาเล็ก จบการศึกษาระดับมัธยมศึกษาจากโรงเรียนประจำในประเทศออสเตรเลีย และระดับปริญญาตรีจากมหาวิทยาลัยศิลปากร ด้านชีวิตส่วนตัว กำลังคบหาดูใจอยู่กับนักแสดงสาว ดรีม ณัฐณิชา เหลืองอนันต์คุณ
เข้าสู่วงการ

กรรณเริ่มต้นเข้าสู่วงการจากการถ่ายโฆษณาและมิวสิกวิดีโอเช่น ความจริง อย่าให้ฉันคิด ของ รูม 39 และ เจ็บที่ต้องรู้ ของ เดอะมูสส์ กระทั่งในปี พ.ศ. 2558 จึงได้เริ่มแสดงละครเรื่องแรกคือเรื่อง รัตนาวดี ออกอากาศทางช่องพีพีทีวี ในบทของ ท่านชายดนัยวัฒนา จากนั้นในปี พ.ศ. 2560 เขาได้ร่วมแสดงในละครซีรีส์เรื่อง ไดอารีตุ๊ดซีส์ เดอะซีรีส์ ซีซั่น 2 ทางช่องวัน 31 โดยรับบทเป็น วินในปีเดียวกันเขาได้รับบทพระเอกในละครเรื่องยุทธการสลัดนอ ทางช่องเวิร์คพอยท์ โดยรับบทเป็น อิศรา หรือเล็ก ในปีถัดมา เขาได้มีโอกาสเป็นพระเอกมิวสิกวิดีโอเพลง ซ่อนกลิ่น ของ ปาล์มมี่ โดยแสดงคู่กับ เบลล่า ราณี แคมเปน ในปี พ.ศ. 2562 เขาได้ร่วมแสดงภาพยนตร์เป็นครั้งแรกในภาพยนตร์เรื่อง ตุ๊ดซี่ส์ แอนด์ เดอะเฟค โดยได้กลับมารับบท วิน อีกครั้ง จากนั้นในปี พ.ศ. 2566 เขาได้มีโอกาสแสดงภาพยนตร์เรื่องที่ 2 คือเรื่อง คนหิว เกมกระหาย (Hunger) ซึ่งเป็นภาพยนตร์ไทยออริจินัลเรื่องแรกของ เน็ตฟลิกซ์ จากการกำกับของ สิทธิศิริ มงคลศิริ โดยแสดงร่วมกับ ออกแบบ ชุติมณฑน์ จึงเจริญสุขยิ่ง และ ปีเตอร์ นพชัย ชัยนาม ในบท โตน
ผลงาน > ละครโทรทัศน์

| ปี | เรื่อง | ช่อง | แสดงเป็น |
| --- | --- | --- | --- |
| 2558 | รัตนาวดี | พีพีทีวี | หม่อมเจ้าดนัยวัฒนา |
| 2560 | ยุทธการสลัดนอ | ช่องเวิร์คพอยท์ | อิศรา (เล็ก) |
ผลงาน > ภาพยนตร์

| ปี | เรื่อง | แสดงเป็น |
| --- | --- | --- |
| 2560 | ตุ๊ดซี่ส์ แอนด์ เดอะเฟค | วิน |
| 2566 | คนหิว เกมกระหาย | โตน |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2557 | คำตอบที่ไม่เคยรู้ | Pom & Aong |
| 2557 | เพลงรัก | โลโมโซนิก |
| 2558 | เจ็บที่ต้องรู้ | เดอะมูสส์ |
| 2558 | ความจริง | รูมเธอร์ตีไนน์ |
| 2559 | อย่าให้ฉันคิด | รูมเธอร์ตีไนน์ |
| 2560 | เป็นทุกอย่าง | รูมเธอร์ตีไนน์ |
| 2567 | พบรัก | วรันธร เปานิล |
มหา'ลัย เหมืองแร่

| มหา'ลัย เหมืองแร่ |
| --- | --- |
โปสเตอร์
กำกับ: จิระ มะลิกุล
เขียนบท: นวนิยาย:  อาจินต์ ปัญจพรรค์ บทภาพยนตร์: จิระ มะลิกุล
บทภาพยนตร์: จิระ มะลิกุล
อำนวยการสร้าง: จิระ มะลิกุล ประเสริฐ วิวัฒนานนท์พงษ์ ยงยุทธ ทองกองทุน
นักแสดงนำ: พิชญะ วัชจิตพันธ์ ดลยา หมัดชา สนธยา ชิตมณี นิรันต์ ชัตตาร์ แอนโทนี โฮวาร์ด กูลด์ จุมพล ทองตัน จรัล เพ็ชรเจริญ
ผู้บรรยาย: พิชญะ วัชจิตพันธ์
กำกับภาพ: ชาญกิจ ชำนิวิกัยพงศ์
ตัดต่อ: ปาน บุษบรรณ
ดนตรีประกอบ: อมรพงศ์ เมธาคุณวุฒิ / Wild At Heart
บริษัทผู้สร้าง: จีทีเอช 
ผู้จัดจำหน่าย: จีดีเอช
วันฉาย: 26 พฤษภาคม พ.ศ. 2548
ความยาว: 111 นาที
ภาษา: ไทย
ทุนสร้าง: 70 ล้านบาท
ทำเงิน: 30 ล้านบาท
ข้อมูลจาก IMDb
ข้อมูลจากสยามโซน
อาจินต์ ปัญจพรรค์
มหา'ลัย เหมืองแร่ เป็นภาพยนตร์ไทยระดับงานคุณภาพที่ออกฉายในปี พ.ศ. 2548 เขียนบทและกำกับโดย จิระ มะลิกุล จากหนังสือรวมเรื่องสั้น ชุด เหมืองแร่ ของอาจินต์ ปัญจพรรค์ ภาพยนตร์เรื่องนี้ใช้งบประมาณสร้างสูงถึง 70 ล้านบาท แต่ถึงแม้จะล้มเหลวด้านรายได้  ฉาย 10 วันได้รายได้เพียง 19 ล้านบาท  แต่ก็สามารถคว้ารางวัลภาพยนตร์ยอดเยี่ยมถึง 3 สถาบันจากรางวัลสุพรรณหงส์ ชมรมวิจารณ์บันเทิง และคมชัดลึก อวอร์ด
เนื้อเรื่องย่อ

พ.ศ. 2492 อาจินต์ ปัญจพรรค์ วัย 22 ปี  นิสิตชั้นปีที่สองจากคณะวิศวกรรมศาสตร์ จุฬาลงกรณ์มหาวิทยาลัย ถูกรีไทร์ออกจากมหาวิทยาลัย เขาเดินทางไปภาคใต้ อาศัยรถขนหมูจากภูเก็ต มุ่งหน้าไปทำงานที่เหมืองกระโสม ตำบลกระโสม อำเภอตะกั่วทุ่ง จังหวัดพังงา หลังจากได้พบและสัมภาษณ์งานกับ นายฝรั่ง (Anthony Howard Gould) เขาได้ฝึกงาน ติดตามนายฝรั่ง และทำงานใช้แรงงานแทนคนงานของเรือขุดสายแร่ดีบุก  ณ ที่นี้ ชีวิตของอดีตนักศึกษาชั้นปี 2 จากมหาวิทยาลัยดัง  ได้เริ่มชีวิตปี 1 ใน มหา'ลัย เหมืองแร่ แล้ว
นักแสดง

พิชญะ วัชจิตพันธ์ รับบท อาจินต์
ดลยา หมัดชา รับบท ละเอียด
สนธยา ชิตมณี รับบท ไอ้ไข่
นิรันต์ ชัตตาร์ รับบท พี่จอน
แอนโทนี โฮวาร์ด กูลด์ รับบท นายฝรั่ง
จุมพล ทองตัน รับบท โกต้อง
จรัล เพ็ชรเจริญ รับบท ตาแดง
ศรชัย จุลลางกูร รับบท พี่ก้อง
สุทธิพงษ์ นุ้ยสุชล รับบท พี่เหวง
เพลงประกอบ

You Are My Sunshine ของ Jimmie Davis
Short Trip Home ของ Edgar Mayer
เสียงครวญจากดวงใจ คำร้อง / ทำนอง  และต้นฉบับขับร้องโดย สมยศ ทัศนพันธุ์
บุรงกากราตุอา ทำนองโดย ชัยภัค ภัทรจินดา (นิก กอไผ่)
เกร็ดภาพยนตร์

เพลงประกอบภาพยนตร์ You are my sunshine เป็นเพลงเก่าตั้งแต่ ค.ศ. 1931  แต่งโดยจิมมี เดวิส และชาร์ลส มิตเชล  เป็นเพลงประจำรัฐลุยเซียนา สหรัฐอเมริกา ทีมงานสร้างซื้อลิขสิทธิ์มาบรรจุในภาพยนตร์ด้วยราคาแพง
เดิมอาจินต์ ปัญจพรรค์ ตั้งใจว่าจะไม่ขายลิขสิทธิ์เรื่องนี้เพื่อมาสร้างเป็นภาพยนตร์อย่างเด็ดขาด เพราะไม่ต้องการให้ใครนำมาสร้างเป็นหนังแอ็กชั่น แต่ในที่สุดก็ยอมขายลิขสิทธิ์ให้จิระ เป็นผู้กำกับ เมื่อจิระบอกว่า ผมไม่เคยคิดว่าหนังแอ็กชั่น จะหมายถึงคนชกกันแค่นั้น ฝนตก 7 วัน 7 คืน ก็สามารถเป็นหนังแอ็กชั่นได้
บทภาพยนตร์เรื่องนี้เริ่มเขียนตั้งแต่เดือนกุมภาพันธ์ พ.ศ. 2547 จนถึงเดือนพฤษภาคม พ.ศ. 2547 และหาสถานที่ถ่ายทำไล่ตั้งแต่ภูเก็ตขึ้นมาถึง พังงา ที่ อ.เมือง อ.ตะกั่วทุ่ง อ.ท้ายเหมือง ขึ้นมาเรื่อยๆจนมาสรุปเป็นที่ อ.คุระบุรี จ.พังงา
ภาพยนตร์เรื่องนี้ได้รับคัดเลือกจากเทศกาลภาพยนตร์นานาชาติปูซาน ให้ไปฉายในสาขา A Window on Asian Cinema เพื่อฉลองครบรอบ 10 ปี เทศกาลภาพยนตร์นานาชาติปูซาน ประเทศเกาหลีใต้ ในวันที่ 6-14 ตุลาคม พ.ศ. 2548
ภาพยนตร์เรื่องนี้ได้รับคัดเลือกให้เป็นตัวแทนภาพยนตร์ไทยเข้าชิงรางวัลออสการ์ ครั้งที่ 78 สาขาภาพยนตร์ภาษาต่างประเทศยอดเยี่ยม
ภาพยนตร์เรื่องนี้ได้รับคัดเลือกเป็นมรดกภาพยนตร์ของชาติ ในปี พ.ศ. 2556 ร่วมกับภาพยนตร์ไทยอีก 24 เรื่อง
เมทัลฮีโร่ซีรีส์

| เมทัลฮีโร่ซีรีส์ |
| --- | --- |
สร้างโดย: Toei Company ∟ Saburō Yatsude
งานต้นฉบับ: ตำรวจอวกาศเกียบัน
ภาพยนตร์และโทรทัศน์
ภาพยนตร์: Space Sheriff Gavan: The Movie Space Sheriff Sharivan: Next Generation Space Sheriff Shaider: Next Generation
ละครโทรทัศน์: ดูด้านล่าง
เกม
ดั้งเดิม: Rangers Strike
วิดีโอเกม: The Space Sheriff Spirits
เบ็ดเตล็ด
ของเล่น: Souchaku Henshin S.H. Figuarts
(จากซ้าย) ชาลีบัน ไชเดอร์ เกียบัน
เมทัลฮีโร่ (ญี่ปุ่น: メタルヒーローシリーズ; โรมาจิ: Metaru Hīrō Shirīzu) เป็นชื่อละครชุดโทคุซัทสึทางโทรทัศน์ ผลิตโดยบริษัทโตเอะตั้งแต่วันที่ 5 มีนาคม ค.ศ. 1982 ถึง 24 มกราคม ค.ศ. 1999 มีต้นกำเนิดมาจากประเทศญี่ปุ่น ออกอากาศทางสถานีโทรทัศน์ทีวีอาซาฮิ
ประวัติ

เมทัลฮีโร่ คือผลงานซีรีส์ที่นำแสดงโดยฮีโร่ที่สวมชุดเกราะเหล็ก (แต่ไม่ได้ทำจากเหล็กจริงๆ) ในอดีตเคยถูกตั้งชื่อว่าเป็น ไฮเทคฮีโร่ซีรีส์ (ハイテクヒーローシリーズ) แต่ได้ถูกเปลี่ยนชื่อเป็นเมทัลฮีโร่เพื่อความสะดวกและเรียกง่าย ซึ่งชื่อดังกล่าวเป็นชื่อที่ทางแฟนคลับตั้งชื่อมา ในรูปแบบแรกจะเน้นฮีโร่ที่มีจำนวนคนเดียวและ 2 คนขึ้นไปแต่หลังจากทคเคย์ วินสเปคเตอร์ได้ถูกปรับเปลี่ยนรูปแบบเป็นฮีโร่กลุ่มหลังจากนั้น บีโรโบคาบุทักได้ปรับรูปแบบเป็นฮีโร่ที่มีเนื้อหาตลกเบาสมองแต่แฝงในแง่ความแข็งแกร่ง
ทีวีซีรีส์

|  | ชื่อเรื่อง | ระยะเวลาการออกอากาศ (วันออกอากาศ) | จำนวนตอน |
| --- | --- | --- | --- |
| 1 | ตำรวจอวกาศเกียบัน | 5 มีนาคม ค.ศ. 1982 - 27 กุมภาพันธ์ ค.ศ. 1983 | 44 ตอน |
| 2 | ตำรวจอวกาศชาลีบัน | 4 มีนาคม ค.ศ. 1983 - 24 กุมภาพันธ์ ค.ศ. 1984 | 51 ตอน |
| 3 | ตำรวจอวกาศไชเดอร์ | 2 มีนาคม ค.ศ. 1984 - 1 มีนาคม ค.ศ. 1985 | 49 ตอน |
| 4 | จิ้งจอกอวกาศจัสเปี้ยน | 3 มีนาคม ค.ศ. 1985 - 24 มีนาคม ค.ศ. 1986 | 46 ตอน |
| 5 | นักรบมิติอวกาศสปิลบัน | 7 เมษายน ค.ศ. 1986 - 9 มีนาคม ค.ศ. 1987 | 44 ตอน |
| 6 | สุดยอดจักรกลเมทัลเดอร์ | 16 มีนาคม ค.ศ. 1987 - 17 มกราคม ค.ศ. 1988 | 39 ตอน |
| 7 | ศึกสงครามนินจาโลกจิไรยะ | 24 มกราคม ค.ศ. 1988 - 11 มกราคม ค.ศ. 1989 | 50 ตอน |
| 8 | ตำรวจเหล็กจีบัน | 30 มกราคม ค.ศ. 1989 - 29 มกราคม ค.ศ. 1990 | 52 ตอน |
| 9 | ตำรวจพิเศษวินสเปคเตอร์ | 5 กุมภาพันธ์ ค.ศ. 1990 - 13 มกราคม ค.ศ. 1991 | 49 ตอน |
| 10 | คำสั่งฉุกเฉินพิเศษโซลเบรน | 20 มกราคม ค.ศ. 1991 - 27 มกราคม ค.ศ. 1992 | 53 ตอน |
| 11 | มือปราบผู้พิทักษ์เอ็กช์ซีดราฟ | 3 กุมภาพันธ์ ค.ศ. 1992 - 25 มกราคม ค.ศ. 1993 | 49 ตอน |
| 12 | หุ่นยนต์มือปราบผู้พิทักษ์แจนเปอร์สัน | 1 กุมภาพันธ์ ค.ศ. 1993 - 24 มกราคม ค.ศ. 1994 | 50 ตอน |
| 13 | บลูสวาท | 30 มกราคม ค.ศ. 1994 - 31 มกราคม ค.ศ. 1995 | 51 ตอน |
| 14 | นักรบเกราะเหล็ก บีไฟเตอร์ | 5 กุมภาพันธ์ ค.ศ. 1995 - 25 กุมภาพันธ์ ค.ศ. 1996 | 53 ตอน |
| 15 | บีไฟเตอร์คาบูโตะ | 3 มีนาคม ค.ศ. 1996 - 16 กุมภาพันธ์ ค.ศ. 1997 | 50 ตอน |
| 16 | บีโรโบคาบูทัก | 23 กุมภาพันธ์ ค.ศ. 1997 - 1 มีนาคม ค.ศ. 1998 | 52 ตอน |
| 17 | นักสืบเหล็กโรโบทัก | 8 มีนาคม ค.ศ. 1998 - 24 มกราคม ค.ศ. 1999 | 45 ตอน |
เวลาการออกอากาศ

ในช่วงแรกของการออกอากาศซีรีส์นี้ได้ออกอากาศในช่วงโกลเด้นไทม์ในประเทศญี่ปุ่น โดยจะออกอากาศทุกคืนวันศุกร์ตั้งแต่ซีรีส์ตำรวจอวกาศ (เกียบัน, ชาลีบัน และไชเดอร์) ถึงจัสเปี้ยน ในช่วงเวลาต่อมาได้ถูกย้ายวันเวลาออกอากาศเป็นวันจันทร์ช่วงค่ำเช่นกัน (จัสเปี้ยนถึงเมทัลเดอร์) และได้ย้ายเวลาออกอากาศอีกครั้งเป็นทุกเช้าวันอาทิตย์ (ตั้งแต่เมทัลเดอร์จนถึงจีบัน) และตั้งแต่ซีรีส์จีบันที่ฉายในตอนที่ 10 จนถึงโรโบทักได้ย้ายเวลาอีกครั้งเป็นครั้งที่ 2 ทุกเช้าวันอาทิตย์ 8 โมงเช้า
เวลาการออกอากาศ > ระยะเวลาการออกอากาศ

5 มีนาคม ค.ศ. 1982 ถึง วันที่ 27 ธันวาคม ค.ศ. 1985 ทุกวันศุกร์ เวลา 19:30 - 20:00 น.
6 มกราคม ค.ศ. 1986 ถึง วันที่ 14 กันยายน ค.ศ. 1987 ทุกวันจันทร์ เวลา 19:00 - 19:30 น.
4 ตุลาคม ค.ศ. 1987 ถึง วันที่ 26 มีนาคม ค.ศ. 1989 ทุกวันอาทิตย์ เวลา 9:30 - 10:00 น.
2 เมษายน ค.ศ. 1989 ถึง วันที่ 24 มกราคม ค.ศ. 1999 ทุกวันอาทิตย์ เวลา 8:00 - 8:30 น.
ซีรีส์ที่เกี่ยวข้อง > ทีวีสเปเชียล

เป็นตอนพิเศษทางทืวีโดยใช้เวลาการออกอากาศช่วงเดียวกับทีวีซีรีส์
อูจูเคจิสเปเชียล รวมพล 3 ตำรวจอวกาศ เกียบัน ชาลีบัน ไชเดอร์ (宇宙刑事スペシャル 3人の宇宙刑事 ギャバン シャリバン シャイダー大集合!!)
จูโค บีไฟเตอร์ ตอนที่ 52 & 53 ตอนพิเศษที่รวมตัวกับ แจนเปอร์สัน, บลูสวาท และบีไฟเตอร์
ซีรีส์ที่เกี่ยวข้อง > ภาพยนตร์

ตำรวจอวกาศไชเดอร์ ฉายเมื่อวันที่ 14 กรกฎาคม ค.ศ. 1984
ตำรวจอวกาศไชเดอร์ ตามล่า! แก๊งลักพาตัวลึกลับ (宇宙刑事シャイダー 追跡!! しぎしぎ誘拐団) ฉายเมื่อวันที่ 22 ธันวาคม ค.ศ. 1984
ยอดมนุษย์จักรกล เมทัลเดอร์ ฉายเมื่อวันที่ 18 กรกฎาคม ค.ศ. 1987
ตำรวจเหล็กจีบัน ฉายเมื่อวันที่ ฉายเมื่อวันที่ 15 กรกฎาคม ค.ศ. 1989
รวมพล โตเอฮีโร่ (東映ヒーロー大集合) ฉายในช่วงปี ค.ศ. 1994 เป็นการรวมฉากของบลูสวาท, แจนเปอร์สัน และฉากของซูเปอร์เซ็นไตเวิลด์
โทคุโซโรโบ แจนเปอร์สัน แม่ผู้เป็นนิรันดร์! ห้องปฏิบัติการสมองกลแห่งความรักและเปลวเพลิง (特捜ロボ ジャンパーソン 母よ永遠に!愛と炎の電脳手術室) ฉายเมื่อวันที่ 17 เมษายน ค.ศ. 1993
บลูสวาท คิ๊ก ออฟ! นิวฮีโร่ (ブルースワット キック・オフ!ニュー・ヒーロー) ฉายเมื่อวันที่ 16 เมษายน ค.ศ. 1994
จูโค บีไฟเตอร์ ฉายเมื่อวันที่ 15 เมษายน ค.ศ. 1995
ซีรีส์ที่เกี่ยวข้อง > ซีรีส์ที่หลังจากการออกอากาศสิ้นสุด

ขบวนการโจรสลัด โกไคเจอร์ VS ตำรวจอวกาศ เกียบัน THE MOVIE
ตำรวจอวกาศเกียบัน THE MOVIE
มาสค์ไรเดอร์ x ซูเปอร์เซนไท x ตำรวจอวกาศ ซูเปอร์ฮีโร่ไทเซน Z
สเปซ สควอด
ซีรีส์ที่เกี่ยวข้อง > ออริจินัลวิดีโอ

บีโรโบคาบูทัก ศึกต่อสู้ในวันคริสต์มาส! (ビーロボカブタック クリスマス大決戦!!) วางจำหน่ายเมื่อวันที่ 21 มีนาคม ค.ศ. 1998
นักสืบเหล็กโรโบทัก & คาบูทัก การผจญภัยในดินแดนมหัศจรรย์ (テツワン探偵ロボタック&カブタック 不思議の国の大冒険) วางจำหน่ายเมื่อวันที่ 21 มีนาคม ค.ศ. 1999
ซีรีส์ที่เกี่ยวข้อง > ซีรีส์จากต่างประเทศ

วีอาร์ ทรูปเปอร์
บิ๊กแบด บีเทิลบอกช์
ซีรีส์ที่เกี่ยวข้อง > วิดีโอเกม / การ์ดเกม

อูจูเคจิทามาชิ (PS2)
เรนเจอร์สไตรค์
ข้อมูลลิงก์

เมทัลฮีโร่ ที่เอกซ์ (ทวิตเตอร์)